als_Latn dik_Latn sag_Latn
Lajmet
Povećaj veličinu slova Vrati na prvobitnu veličinu slova Samnji veličinu slova štampaj štampajPošalji prijatelju
13. 02. 2015. >> 17:06 0
LAJMET 13.02.2015
13.02.2015
Shpejtësia e procesit integrues është me rëndësi kyçe
Ministri i punëve të jashtme dhe integrimet evropiane Igor Llukshiq qëndron sot për vizitë zyrtare në Hungari ku takohet me zyrtarët e lartë të këtij vendi. Intensiteti i procesit integrues të Malit të Zi është me rëndësi kyçe edhe për shtetet tjera të Ballkanit Perëndimor, ka vlerësuar ministri për punë të jashtme i Hungarisë Petet Sijarto. Ai pas bisedimeve me shefin e diplomacisë malazeze Igor Llukshiq në Budapest ka vlerësuar se, sa i përket asocimit në UE dhe në NATO, Mali i Zi ka përparuar dukshëm nga vendet tjera të Ballkanit Perëndimor. Sa më shpejt të vazhdojë integrimi euro atlantik i Malit të Zi, aq më tepër do të jetë më stabil i tërë Ballkani Perëndimor ka theksuar ai. Për këtë arsye, ka theksuar Siarto, Hungaria është e vendosur në përkrahjen e Malit të Zi për anëtarësim në UE dhe në NATO. Ai ka shtuar se është e domosdoshme që Mali i Zi këtij viti të marr ftesën për anëtarësim në Aleancë. Shefi i diplomacisë malazeze Igor Llukshiq ka theksuar se Hungaria është njëra ndër vendet që më së tepërmi e përkrahin Malin e Zi në rrugën drejtë anëtarësimit në NATO duke shtuar se ekziston hapësirë e madhe për bashkëpunim ndërmjet dy vendeve. Duke folur për obligimet në UE, Llukshiq ka theksuar se tempoja është mjaft solide jo vetëm kur flitet për hapjen e kapitujve negociator por edhe kur është fjala për përkushtimin e shoqërisë në përgjithësi.
Hungaria plotësisht e përkrah Malin e Zi
Hungaria në tërësi e përkrah Malin e Zi në rrugën drejtë anëtarësimit në UE dhe NATO, ka theksuar kryeministri i Hungarisë Viktor Orban gjatë bisedimeve me ministrin e Malit të Zi për punë të jashtme dhe integrimet evropiane Igor Llukshiq. Llukshiq i cili qendrorë për vizitë zyrtare në Hungari më parë ka biseduar me kolegun Peter Siarto dhe me kryetarin e parlamentit Llasllo Kover. Kover ka theksuar se marrëdhëniet ndërmjet dy shteteve janë të mira përfshirë këtu edhe bashkëpunimin ndërparlamentar. Ai ka shtuar se ekziston hapësirë për progres përmes iniciativës së grupit të miqësisë malazez hungarez në parlamentet e dy vendeve. Ai po ashtu ka shtuar se rezultatet e Malit të Zi në rrugën drejtë UE dhe NATO janë shembuj për vendet tjera të Ballkanit Perëndimor.
Mbetemi në koalicion me PDS për shkak të NATO-s
Partia Social Demokratike do të mbetet në koalicion me Partinë Demokratike të Socialistëve për shkak të NATO integrimeve të Malit të Zi, ka theksuar kryetari i kësaj partie Ranko Krivokapiq. Krivokpaiq ka pohuar se autostrada nuk do ta çojë Malin e Zi drejtë robërisë financiare, duke vlerësuar se dëm më i madh ka qenë për Malin e Zi afarizmi i Kombinatit të Aluminit, përmes të cilit, siç ka theksuar ai, kanë humbur 800 milion euro nga mjetet e shtetit. Ai po ashtu ka theksuar se prokurori kompetent duhet të hetojë nëse ka pasur korrupsion edhe në procedurën e privatizimit të “ Kraliçina Pllazha”. Duke folur për integrimet e Malit të Zi në NATO Krivokapiq ka theksuar se pengesën kryesore të anëtarësimit të vendit në Aleancë e sheh në sistemin gjyqësor, duke marr si shembull procesin gjyqësor për vrasjen e inspektorit të policisë Sllaboluv Shqekiq. Krivokapiq ka kumtuar se nuk është i gatshëm për formimin e qeverisë kalimtare me opozitën, sepse konsideron se një destabilizim i tillë do të rrezikonte marrjen e ftesës për anëtarësimin e Malit të Zi në NATO.
Përfundoi debati për ligjet për prokurorinë
Deputetet e Parlamentit të Malit të Zi kanë përfunduar sot debatin për propozim ligjet për prokurorin e shtetit dhe prokurorinë speciale. Për këto projekt ligje do të votohet në javën e ardhshme. Propozuesi ka aprovuar zgjidhjen që prokurorin special të shtetit ta propozojë kryeprokurori i shtetit nga kandidatët të cilët paraqiten në konkurs, kurse atë e zgjedh kolegji i prokurorisë. Me propozim ligjin për prokurorin special të shtetit mundësohet procesuimi më efikas i veprave penale për kriminalitetet të organizuar , pa marr para sysh dënimin e lartë të paraparë dhe veprat penale me elemente të korrupsionit në sektorin shtetëror, nëse autori është funksionarë publikë, në pajtim me ligjin me të cilin rregullohet pengimi i konfliktit të interesave. Me propozim ligjin për prokurorin e shtetit është paraparë vendosja e sistemit unikë të zgjedhjes së prokurove shtetërorë në nivelin e Malit të Zi, në bazë të procedurës e cila është transparente dhe i bazuar në merita.
Në këtë vit 4 milion euro për partitë politike
Partitë politike në këtë vit për punën e rregullt do të fitojnë nga buxheti rreth 4 milion euro ose rreth 800 mijë euro me tepër se në vitin e kaluar. Shuma e përgjithshme prej 4 milion euro në nivelin vjetor u ndahet partive proporcionalisht me numrin e mandateve të fituara. Sipas të dhënave të cilat Kuvendi ia ka dorëzuar portalit të Qendrës për Tranzicionin Demokratik (CDT), partitë në pushtet në këtë vit do të fitojnë rreth 2.2 milion kurse partitë opozitare rreth 1.8 milion euro. PDS nga buxheti do të fitojë rreth 1.2 milion, kurse Partia Social Demokratike rreth 384 mijë euro. Ndërkaq FORCA dhe Partia Demokratike do të fitojnë nga 102 mijë euro.
Me dhënien e tokës me qira drejtë vendeve të reja të punës
Ministri i bujqësisë dhe zhvillimi rural Petar Ivanoviq ka nënshkruar sot kontratën për dhënien me qira të 12.5 hektar tokë, pronë e shtetit në Vrane, me bujkun Anton Sinishtaj, i zgjedhur në procedurën e tenderit publikë. Ivanoviq ka vlerësuar se realizimi i kontratës për dhënien me qira të tokës bujqësore në Vrane me ofertëdhënësin e zgjedhur duhet të fitohet një kompleks i vogël dhe i rregulluar, në të cilin do të hapeshin disa vende të reja të punës. Ndërkaq Sinishtaj ka theksuar se në këtë tokë, përndryshe pronë e shtetit të cilën e ka marr me qira për 5 vjet, ka për qellim të kultivojë pemë.
Kosova të luftojë korrupsionin dhe krimin e organizuar
Zëvendës ndihmës sekretari amerikan i Shtetit, Hoyt Yee, në intervistën për “Zërin e Amerikës” në Prishtinë, tha se Kosovës i duhet një luftë më e frytshme kundër korrupsionit dhe krimit të organizuar në mënyrë që të ndihmohet zhvillimi ekonomik që do të mundësonte edhe pengimin migrimit të paligjshëm. Ai tha se gjykata e posaçme për krime lufte do të ndihmojë Kosovën që të mos ketë re mbi emrin dhe historinë e saj. Ai i cilësoi të rëndësishme bisedimet ndërmjet Kosovës dhe Serbisë, ndërsa vlerësoi edhe angazhimin e Kosovës në luftën kundër ekstremizmit të dhunshëm. Hoyt Yee theksoi se Kosova ka bërë progres të madh që kur është bërë pavarur në vitin 2008. Ka pasur një numër zhvillimesh të rëndësishme pozitive, përfshirë njohjen nga mbi 100 vende, pjesëmarrjen e Kosovës në shumë organizata ndërkombëtare, arritjen e marrëveshjes së stabilizim asocimit me Bashkimin Evropian, përparimin në normalizimin e marrëdhënieve me Serbinë.
Dialogu me BE-në për liberalizimin e vizave, prioritet i qeverisë
Dialogu me Bashkimin Evropian, për liberalizimin e vizave, është një nga prioritet kryesore afatshkurta për Qeverinë e Kosovës, e cila mbetet e përkushtuar për të mbyllur këtë kapitull në afatin sa ma të shpejtë të mundur, ka thënë sot kryeministri i Kosovës, Isa Mustafa, në mbledhjen e Komitetit Drejtues për Liberalizimin e Vizave. Ai ka theksuar se përkundër angazhimit, përkushtimit dhe përparimit në adresimin e kërkesave që dalin nga të gjitha blloqet e udhërrëfyesit për liberalizimin e vizave, qytetarët e Kosovës ende nuk mund të lëvizin lirshëm në shtetet e zonës Shenghen dhe ata ballafaqohen me procedura të tepërta dhe burokratike për tu pajisur me viza Shengen. Ai ka shtuar se Qeveria e Kosovës ka filluar që të ndërmarrë masa konkrete dhe të shpejta për përmirësimin e cilësisë së jetës së qytetarëve. Kryeministri Mustafa ka thënë se reformat që do t’i ndërmarrë Qeveria e Kosovës, bazohen në politikat ekonomike dhe në sundimin e ligjit, që janë pjesë e aspiratave për tu bashkuar në familjen evropiane, e sidomos tash, që Kosova, sipas tij, është në rrugën për të lidhur marrëdhënie kontraktuale në BE-në.
Kryeministri serb në maj në Tiranë
Kryeministri serb Aleksandër Vuçiq do të jetë në Tiranë në fund të muajit maj, për të marrë pjesë në takimin e kryeministrave të vendeve anëtare të Procesit të Bashkëpunimit të Vendeve të Europës Juglindore, Seecp, nismë e cila kryesohet nga Shqipëria. Këtë e konfirmuan për Zërin e Amerikës burime diplomatike në Tiranë, ndërsa është pohuar dhe në Beograd edhe nga vetë kryeministri serb. Ai ka deklaruar se ka pranuar ftesën dhe se do të marrë pjesë edhe në një forum ekonomik që do të mbahet po në datat 27-28 maj. Kjo do të jetë vizita e parë e kryeministrit të Serbisë në kryeqytetin shqiptar, ndonëse jo pjesë e marrëdhënieve dypalëshe mes Tiranës dhe Beogradit. Të dy vendet kanë nënshkruar disa marrëveshje këto muajt e fundit. Ndërsa në janar me nismën e Italisë, për të nxitur dialogun mes dy vendeve, të konsideruara nga Roma si boshtet kryesore të politikës në rajonin e Ballkanit, ministrat e Jashtëm të Shqipërisë dhe Serbisë u takuan në kryeqytetin italian.
Arrestohet autori i shpërthimeve në Tiranë
Policia në Tiranë ka arrestuar një 30-vjeçar si të dyshuarin kryesor për vendosjen e tritolit në shpërthimet e ndodhura në Tiranë tri ditë më parë. Alfred Qefaliaj është personi i vënë në pranga. Ai është banor i Linzës, andej nga pamjet tregonin se erdhi edhe autori me biçikletë që shfaqet në pamjet e publikuara nga policia. Përveç 30-vjeçarit, policia ka ndaluar edhe 6 persona të tjerë si të dyshuar për vendosjen e tritolit tek farmacia e babait të ministrit të Brendshëm si dhe ndaj komisarit të policisë. Po ashtu një 26-vjeçar është ndaluar me akuzën e pengimit të hetimeve. Emirjon Gjuta, në emrin e të cilit ishte një nga numrat e telefonit të përdorur në shpërthime nuk ka bashkëpunuar për identifikimin e autorit të shpërthimeve.
Ende jemi larg paqes
Presidenti i Ukrainës Petro Poroshenko tha se vendi ka ende rrugë të gjatë për të bërë drejt paqes, dhe nuk ka garanci që marrëveshja e arritur për armëpushim do të ketë efekt. "Nuk dua që dikush të ketë iluzione dhe unë të dukem si person naiv: jemi ende shumë larg paqes”, tha ai gjatë një vizite në një zonë të trajnimit ushtarak. "Askush nuk ka besim të fuqishëm se kushtet e paqes të nënshkruara në Minsk do të implementohen në mënyrë strikte”, shtoi ai. Dy civilë u vranë dhe gjashtë të tjerë u plagosën në mëngjesin e së premtes nga granatimet e rebelëve në qytetin Shchastya, aftër qytetit të Luhansk në lindje të Ukrainës.
BE-ja kërkon respektimin e marrëveshjes së Minskut
Udhëheqësit e Bashkimit Evropian kanë kërkuar respektim të marrëveshjes së arritur në Minsk, e cila ka për qëllim ndaljen e konfliktit në Ukrainën lindore. Gjatë një takimi të mbajtur dje, liderët e BE-së kanë paralajmëruar se armëpushimi duhet të respektohet, ngase në të kundërtën mund të konsiderohen sanksione të reja ndaj Moskës. Presidenti i Francës, Francois Hollande, tha se është “shumë e rëndësishme” në këtë moment që të bëhet presion për arritjen e paqes në Ukrainë. Hollande i ka bërë komentet pas kthimit nga Minsku i Bjellorusisë, ku ka marrë pjesë në arritjen e marrëveshjes, e cila parasheh armëpushim dhe tërheqjen e armatimit të rëndë nga lindja e Ukrainës.“Besimi ynë në vullnetin e presidentit Vladimir Putin është i kufizuar. Kjo është edhe arsyeja pse ne duhet t’i mbajmë vendimet tona për sa u përket sanksioneve”, ka thënë kryetari i Bashkimit Evropian, Donald Tusk. BE-ja e ka caktuar 16 shkurtin si afat nëse do të vendos për sanksionet ndaj 19 rusëve dhe prorusëve. Kjo varet nga respektimi i armëpushimit në terren.
BB ndihmon Ukrainën me dy miliardë dollarë
Banka Botërore ka njoftuar se do ta ndihmoj Ukrainën me dy miliardë dollarë. Mjetet nga kjo bankë do të shërbejnë si ndihmë për të varfrit dhe për t’i mbështetur reformat ekonomike e luftën ndaj korrupsionit. Banka Botërore ka njoftuar se ndihma do të jetë pjesë e një pakete të komunitetit ndërkombëtar. “Është jetike që Ukraina shumë shpejt duhet të bëj reforma të përgjithshme”, tha kryetari i Bankës Botërore, Jim Yong Kim, përmes një deklarate të lëshuar. Drejtoresha menaxhuese e Fondit Monetar Ndërkombëtar, Christine Lagarde, njoftoi për një paketë ndihmëse për Ukrainën që për katër vite t'i jepen 17.5 miliardë dollarë. Lagarde tha se në total, Ukrainës gjatë katër viteve të ardhshme do t’i ofrohen 410 miliardë dollarë, përfshirë edhe huat dhe ndihmat nga Banka Botërore.
Obama, Kongresi dhe lufta kundër ISIS
Presidenti amerikan Barack Obama paraqiti një kërkesë në Kongres për miratimin e një autorizimi të ri trevjeçar për përdorimin e forcës ushtarake kundër Shtetit Islamik dhe grupeve të tjera ekstremiste. Propozimi vjen në një kohë kur Kongresi është informuar se ka filluar një valë e paprecedent luftëtarësh të huaj drejt Irakut dhe Sirisë për t’u futur në radhët e Shtetit Islamik. Zëdhënësi i Shtëpisë së Bardhë, Josh Earnest thotë se ndërsa Obama beson se e ka autoritetin të urdhërojë goditje ushtarake kundër grupit Shteti Islamik, autorizimi i ri do të përbënte një “simbol të fuqishëm” bashkimi për të dobësuar dhe shkatërruar ISIS. Obama i ka justifikuar goditjet ajrore të koalicionit të udhëhequra nga Shtetet e Bashkuara kundër objektivave të Shtetit Islamik në Siri dhe Irak, duke përdorur një autorizim të vitit 2001 të miratuar nga Kongresi për Presidentin e atëhershëm George W. Bush, pas sulmeve të 11 shtatorit.
BE-ja ofron një milion euro për ndërtimin e një pike kufitare të përbashkët mes Shqipërisë dhe Malit të Zi
Deri në fund të këtij vitit, Mali i Zi dhe Shqipëria do të kenë një kalim të ri kufitar që synon të zgjidhë një problem afatgjatë të bllokimit të trafikut në këtë zonë. Delegacioni i BE-së në Malin e Zi kumtoi se do t’i ofronte secilit vend nga 500,000 euro për ndërtimin e pikës së re kufitare që kalon në Grabon – Cem I Trieshit afër kryeqytetit, Podgoricë. Puna në anën shqiptare do të përfshijë gjithashtu ndërtimin e lidhjeve rrugore me kalimin e përbashkët të kufirit. Përveç lehtësimit të trafikut midis dy vendeve fqinje, kalimi i ri kufitar dhe rrugët lidhëse në Shqipëri pritet të përshpejtojnë trafikun edhe brenda Malit të Zi. Kjo sepse pales në Mal të Zi do t’i jepet mundësia të udhëtojnë nga jugu në veri përmes Shqipërisë, gjë që është potencialisht më e shpejtë. “Koha e udhëtimit nga Podgorica në Plavë dhe në zonën Andrijevicë në veri të Malit të Zi do të pakësohet ndjeshëm” u kumtua nga delegacioni i BE-së. Ndërsa, Qeveria e Malit të Zi ka publikuar marrëveshjen në bazë të cilës patentat e shoferit të lëshuara në këtë vend vlejnë edhe në Shqipëri. Marrëveshja për këtë, siç thuhet në kumtesën e kabinetit të Millo Gjukanoviq, është nënshkruar në Tiranë më 15 dhjetor. Përndryshe, me përkrahjen e Bashkimit Evropian, Mali i Zi dhe Shqipëria do të ndërtojnë edhe disa pika të përbashkëta kufitare.
20 vjet nga themelimi i “Karnevali- Koret”
Mbrëmë në QKI “Malësia” në Tuz u mbajt Akademia Solemne kushtuar 20 vjetorit të themelimit të OJQ “Karnevali –Koret”. Për historikun dhe punën 20 vjeçare, për fillimet dhe evulimin e shoqatës gjatë dy decenieve foli kryetari i shoqatës Nrekë Camaj. Ai me mjaft emocione foli për fillimet e punës por edhe për disa individë të cilët kanë kontribuar dukshëm në sukseset e saj por që sot nuk janë në mesin tonë. Për fillimet e karnavaleve në Tuz foli edhe njëri ndër themeluesit patër Pashko Gojçaj i cili nuk anashkalojë të përmend se kjo shoqatë para disa vjetësh është bërë edhe anëtare të Federatës Evropiane të Karnavaleve dhe se para disa vjetësh në Tuz u mbajt konventa e 29 e kësaj federate. Kjo, theksoi Gojçaj, është një mirënjohje e lartë për shoqatën por edhe për Tuzin e Malësinë në përgjithësi. Në Akademi foli edhe prof. dr. Mark Camaj. Tema e Camajt ishte kryesisht e fokusuar në aspektin fetarë të koreve – Karnevaleve. Gjokë Dukaj shtjelloi aspektin mediatik të karnavaleve duke shtuar se kjo shoqatë ishte shumë prezent si në mediat e shkruara ashtu edhe në ato elektronike të Malit të Zi, duke apostrofuar këtu në veçanti televizionin “Boin” dhe Radio dhe Televizionin e Malit të Zi (RTMZ). Në Akademi me punimin e vetë u prezantua edhe Nikollë Lulgjonaj i cili shtjellojë aspektin e bukurisë në organizimin dhe mbajtjen e karnavaleve. Të theksojmë këtu se në hollin e QKI “Malësia”, mbrëmë po ashtu u hap edhe një ekspozite e fotografive të bëra gjatë 20 viteve të kaluara nga manifestimet ku kanë marr pjesë kjo shoqatë e karnavaleve nga Malësia. Përndryshe në fund të Akademisë Solemne u ndanë edhe disa plaketa dhe mirënjohje për individët dhe organizatat të cilët më së tepërmi kanë kontribuar në themelimin organizimin dhe mirëmbajtjen e karnavaleve gjatë 20 viteve të kaluara.
Edhe nesër mot me diell dhe diçka më i ngrohtë
Sot në Mal të Zi ka mbajtur mot kryesisht me diell. Frynë erë e dobët nga drejtime të ndryshme.
Temperaturat: në Budvë 16 gradë, Herceg Novi 14, Tivar e Ulqin 13, Podgoricë 12, Rozhaj 11, Cetinë 10, Nikshiq e Beranë 9, Kollashin, Zhablak, Bijello Pole e Plavë 7, Mojkovac 5 dhe në Plevle 4 gradë.
Edhe për nesër parashihet të mbajë mot me diell dhe diçka më i ngrohtë. Do të fryjë erë e dobët deri mesatare nga drejtime të ndryshme. Temperatura e mëngjesit do të jetë prej -12 deri në 4, kurse më e larta e ditës prej 3 deri në 15 gradë celsius.
als_Latn hrv_Latn unk als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn